Í Hohe Tauern þjóðgarðinum í Austurríki leikur um okkur stórkostleg fjallafegurð með 3000 m háum fjöllum og suðrænum blæ . Þessi töfrandi ferð er um Austur-Tíról og til gömlu rómversku borgarinnar Regensburg í Þýskalandi . Við byrjum í skíðabænum Matrei í Austur-Tíról , sem er hrífandi ferðamannabær jafnt sumar sem vetur . Þaðan förum við í ævintýralegar ferðir , m.a. til Suður-Tíról á Ítalíu , að hinu undurfagra Misurina vatni , þar sem ólympíuleikarnir í skautahlaupi fóru fram 1956 . Þaðan er stórkostlegt útsýni á þrjá frægustu tinda Dólómítanna , Drei Zinnen . Komið er til Cortina d‘Ampezzo sem er heimsfrægur skíðabær . Suðrænn blær svífur um í Lienz , fallega höfuðstað Austur-Tíróls sem er blómum og pálmum prýddur . Upplifum ævintýri á leið um Groβglockner Hochalpenstraβe sem liggur upp í 2.571 m hæð og er ein glæsilegasta alpaleið Evrópu . Við fögnum sumarsólstöðum í sæluhúsi uppi í fjöllum með tónlist og kvöldverði og fylgjumst með því þegar eldar loga í fjöllunum í kring að miðaldasið . Ferðin endar í gömlu borginni Regensburg og þaðan verður Walhalla sótt heim , marmarahöllin sem var byggð eftir fyrirmynd Parthenon hofsins í Aþenu . Loks verður farið í siglingu á Dóná , þar sem Niflungar ferðuðust um til hirðar Etzels konungs , að Weltenburg klaustrinu sem er meðal elstu bjórbrugghúsa landsins . Brottför frá Keflavík kl. 7:20 og mæting í Leifsstöð í síðasta lagi 2,5 klst. fyrir brottför . Lending í München kl. 13:05 að staðartíma . Þaðan verður ekin falleg leið til Matrei í Austur-Tíról sem er mikið sóttur ferðamannabær . Bærinn er við Felber Tauern fjöllin þar sem hæsta fjall landsins er að finna . Hér verður gist í 5 nætur á góðu hóteli í miðbænum . Herbergin eru öll með svölum og á hótelinu er heilsulind með innisundlaug , sána og gufubaði . Í dag verður farið í skemmtilega ferð yfir til Ítalíu að Misurina vatni , þar sem ólympíuleikarnir í skautahlaupi fóru fram 1956 . Þaðan er stórkostlegt útsýni yfir á ítölsku Dólómítana . Eftir gott stopp þar verður ekið til Cortina d‘Ampezzo sem er heimsfrægur ferðamannabær við endann á þessari fallegu Dólómítaleið . Í Cortina voru 7. vetrarólympíuleikarnir haldnir árið 1956 og er bærinn einnig vel sóttur af fjallaklifurhópum , en bærinn er í 1224 m yfir sjávarmáli og baðaður í fjallafegurð . 19. júní | Borgin Lienz & frjáls tími Suðrænn blær tekur á móti okkur í Lienz , fallega höfuðstað Austur-Tíróls og einni af perlum landsins . Bærinn er við ána Isel þar sem hún rennur í ána Drau . Fegurðin hér hrífur alla með sér en bærinn er skreyttur blómum og pálmatrjám með ótrúlega mörgum , skemmtilegum kaffi - og veitingahúsum . Stolt bæjarbúa er höllin Bruck í 724 m hæð og er þar að finna einn þekktasta veitingastað bæjarins . Farið verður í stutta skoðunarferð og eftir það verður tími til að fá sér hressingu og einnig er gaman að líta í verslanir sem eru fjölmargar í einum vinsælasti ferðamannabæ landsins . Ævintýralegur dagur er á dagskrá í dag . Ferðinni er heitið um Groβglockner Hochalpenstraβe sem liggur uppi í 2.571 m hæð , með hlíðum fjallsins fræga Großglockner , hæsta fjalli landsins . Þessi leið er sögð ein glæsilegasta alpaleið í Evrópu en á þessari leið er einstök náttúrufegurð og útsýnið stórbrotið . Á Franz Josefs hæðinni verður dvalið góða stund þar sem við njótum töfrandi útsýnis yfir á Pasterze , lengsta jökuls landsins . Þarna svífa yfir sjaldgæfir ránfuglar og einnig gætu orðið á vegi okkar alpageitur , búfénaður og múrmeldýr . Hér verður tími til að fá sér hressingu og ganga aðeins um svæðið . Um kvöldið fer fram sumarsólstöðuhátíð og verður lengsta degi ársins fagnað í sæluhúsi uppi í fjöllum . Á þessu svæði kallast þetta „ Berge in Flammen “ eða „ Sonnwendfeuer “ en hátt uppi í fjöllum er kveikt á kyndlum og sér maður hvarvetna fjöll í logum . Á miðöldum var þessum degi ársins ávallt fagnað með slíkum eldum , lifandi tónlist , góðum mat og hefur sú hefð haldist alla tíð síðan . Við fáum upplifað slíka hátíð í kvöld . 21. júní | Slökun & rólegheit í Matrei Í dag tökum við það rólega , njótum þess að vera á þessum fallega stað og upplagt að kanna líf bæjarbúa og fá sér góðan göngutúr . Matrei er yndislegur bær og eins konar miðpunktur héraðsins , en þar búa um 5000 íbúar . Stolt og perla bæjarins , Weißenstein höllin , trónar í 1029 m hæð yfir bænum og fallegar freskur skreyta hús og kirkjur . Frá Matrei er hægt að taka kláf upp á Goldried fjall sem er í 2.163 m hæð . Þar uppi opnast dásamlegur heimur og útsýni magnað . Einnig er hægt að ganga fjölskylduhringinn svonefnda sem er ca 5 km en þaðan er stórkostleg útsýni á Großglockner , hæsta fjall Austurríkis . Við kveðjum Matrei eftir yndislega daga í Austur-Tíról . Nú er ekið til gömlu rómversku borgarinnar Regensburg í Þýskalandi þar sem gist verður í þrjár nætur á hóteli í miðbæ borgarinnar . Á leiðinni þangað verður stoppað í Kufstein við ána Inn með miðaldakastala sínum . Hann gnæfir yfir borginni með hetjuorgelið svokallaða , stærsta útiorgel í heimi . Þessi ljúfi dagur byrjar við Marmarahöllina Walhalla við Dóná , sem er byggð í dórískum stíl en fyrirmynd hennar er Parthenon hofið í Aþenu . Bæverski konungurinn Ludwig I 1825 - 1848 lét reisa höllina sem telst eitt af meistaraverkum listsköpunar hans en mikil uppbygging var í borgum Bæjaralands á hans tíma . Þar er m.a. hægt að skoða brjóststyttur úr marmara af fyrirmönnum landsins . Útsýnið frá höllinni lætur engan ósnortinn . Þessu næst verður farið í siglingu á Dóná , næstlengsta fljóti Evrópu sem er 2.840 km . Með fram ánni eru ævafornar samgönguleiðir þar sem m.a . Niflungar ferðuðust um til hirðar Etzels konungs . Siglt verður að Weltenburg klaustrinu frá Kelheim . Þar er eitt elsta bjórbrugghús landsins , veitingastaður og mjög falleg klausturkirkja . Klaustrið stendur við ána og hér er upplagt að fá sér hressingu og njóta fegurðar svæðisins við ána . 24. júní | Stutt skoðunarferð í Regensburg & frjáls tími Byrjum daginn rólega , en eftir morgunverð förum við saman um elsta hluta Regensburg á skemmtilegri göngu , en sá hluti borgarinnar er skráður á heimsminjaskrá UNESCO . Margar glæstar byggingar prýða borgina , þ.á.m. dómkirkjan , ráðhúsið og gamla brúin . Þá er borgin einnig fræg fyrir gömlu íbúðaturna sína . Eftir skoðunarferð verður frjáls tími til að kanna borgina á eigin vegum og upplagt að fá sér steikta pylsu , „ Bratwurst “ , á veitingastað frá 12. öld sem er þekktur fyrir að vera einn elsti og besti pylsustaður Þýskalands . 25. júní | Heimferð frá München Nú er komið að kveðjustund eftir skemmtilega og ævintýralega ferð , við ökum út á flugvöll í München . Brottför þaðan kl. 17:25 og lending í Keflavík kl. 19:20 að staðartíma . Síðan þá hef ég starfað sem leiðsögumaður bæði hér heima og erlendis .